b'\n_START_ARTICLE_\nEutan\xc3\xa0sia\n_START_PARAGRAPH_\nL\'eutan\xc3\xa0sia (del\xc2\xa0grec\xc2\xa0euthanasia, \'bona mort\') \xc3\xa9s la mort indolora i provocada a persones que decideixen per una ra\xc3\xb3 personal que no volen continuar vivint. Sovint es tracta de persones que sofreixen d\'una malaltia dolorosa i terminal per a la qual no hi ha cap remei. El mot prov\xc3\xa9 del grec \xce\xb5\xcf\x85 (bo) i \xce\xb8\xce\xac\xce\xbd\xce\xb1\xcf\x84\xce\xbf\xcf\x82 (mort).\n_START_SECTION_\nTipus d\'eutan\xc3\xa0sia\n_START_PARAGRAPH_\nPer una banda, el context anglosax\xc3\xb3 defensa dos tipus d\'eutan\xc3\xa0sia, la passiva i l\'activa. Per altra banda, l\'Organitzaci\xc3\xb3 M\xc3\xa9dica Colegial espanyola i altres institucions no accepten els termes eutan\xc3\xa0sia "activa i"passiva". Els darrers defensen una eutan\xc3\xa0sia directa i indirecta.\n_START_SECTION_\nEutan\xc3\xa0sia indirecta\n_START_PARAGRAPH_\nAquesta t\xc3\xa9 com a objectiu alleugerir el s\xc3\xadmptomes associats a la malaltia i utilitza intervencions terap\xc3\xa8utiques que tenen com a efecte secundari la mort. Per exemple, la utilitzaci\xc3\xb3 de morfina i altres f\xc3\xa0rmacs.\n_START_SECTION_\nHist\xc3\xb2ria\n_START_PARAGRAPH_\nSota la influ\xc3\xa8ncia de l\'esgl\xc3\xa9sia cat\xc3\xb2lica, segons la qual el sofriment tant com la vida i la mort \xc3\xa9s un do div\xc3\xad al qual l\'home no pot intervenir, a molts estats occidentals, l\'eutan\xc3\xa0sia activa va ser criminalitzada i \xc3\xa9s considerada com a assist\xc3\xa8ncia il\xc2\xb7legal al su\xc3\xafcidi. _NEWLINE_Despr\xc3\xa9s de la Segona Guerra Mundial, el descobriment dels excessos immorals del programa nazi d\'exterminar persones que segons la ideologia racista haurien tingut una vida no mereixedora de vida, que de m\xc3\xa9s, podria contaminar el patrimoni gen\xc3\xa8tic ari per\xc3\xb2 executat contra la voluntat dels primers interessats va enverinar el debat sobre el dret a morir dignament. Vers la fi del segle XX, a Europa a poc a poc la mentalitat va evolucionar i diversos moviments c\xc3\xadvics van comen\xc3\xa7ar a actuar per al dret individual de decidir sobre la seva mort. Els Pa\xc3\xafsos Baixos van descriminalitzar l\'eutan\xc3\xa0sia activa el 2000. El mateix anys a Catalunya \xc2\xabs\'aprov\xc3\xa0 al Parlament una proposici\xc3\xb3 de llei sobre el testament vital o de voluntats anticipades, un document en qu\xc3\xa8 un ciutad\xc3\xa0 major d\'edat informa el metge del tractament que desitja rebre en cas de patir una malaltia o un accident que li impedeixin expressar personalment la seva voluntat final.\xc2\xbb'